  Виталий Пронин И. ЧерезовТусупуктэм: udmgossovet.ruКун Кенешын выль ялан ужась комиссия кылдӥз, со выроз мугор ёзвиосты кыдатон, спорт, егитъёсын ужан ужпумъёсын. Комиссиен кивалтыны оскемын «Огъя Россия» фракциысь депутатлы Иван Черезовлы.  Вазен та ужпумъёсын выриз Наукая, дышетонъя, культурая, нациосын но егитъёсын ужан политикая, спортъя ялан ужась комиссия — кивалтӥсез Татьяна Ишматова. Но депутатъёс сое кыклы люконо кариськизы.  Иван Черезовлы оскемзэс пусйизы тросэз депутатъёс. Татьяна Ишматова шуиз: — Спорт, мугоз кыдатон, егитъёсын ужан удысъёсты капчи сюлэмын сётӥсько Иван Черезовлы, угось соин ӵош вазен но трос ужпумъёсъя уртче ужано луылӥм ни. Со зэмен но тырше Удмуртимес азинтон понна.  Иван Черезовлэн кандидатуразэ умоен лыдъяз Удмуртилэн Тӧроез Александр Бречалов но. Элина Кумачёва  